**ผลการประหยัด Solar PV ของบริษัทอภิมุข ณ การไฟฟ้า จำกัด**

|  |  |
| --- | --- |
| **ตัวชี้วัด** | บริษัท อภิมุข ณ การไฟฟ้า จำกัด ได้ทำการสำรวจอาคารสถานที่ของมหาวิทยาลัยทุกแห่งรวมกันแล้วออกแบบระบบโซล่าเซลล์ขนาดกำลังการผลิตรวม 4.5 เมกกะวัตต์ สามารถลดค่าไฟฟ้าได้ประมาณ 10,000,000.00 บาท/ปี หรือ 200,000,000.00 บาทตลอดอายุสัญญา หรือเทียบกับค่าไฟฟ้าที่มหาวิทยาลัยจ่ายในปัจจุบัน เช่น ปี พ.ศ.2566 มหาวิทยาลัยจ่ายค่าไฟฟ้าสูงถึง 45 ล้านบาท เมื่อติดตั้งโซล่าเซลล์แล้วจะเหลือค่าไฟฟ้าประมาณ 35 ล้านบาท  บริษัทจะสนับสนุนให้มหาวิทยาลัยเป็นศูนย์เรียนรู้ด้านการอนุรักษ์พลังงานและการใช้พลังงานทดแทน เช่น การส่งบุคลากรและอุปกรณ์ประกอบการเรียนการสอนให้มหาวิทยาลัย ส่งผลดีต่อการพัฒนาทักษะและความรู้ที่นักศึกษาได้เรียนรู้จากผู้มีประสบการณ์ตรงโดยเฉพาะ  บริษัทจะมอบห้องปฎิบัติการสารกึ่งตัวนำ และปั๊มชาร์จรถยนต์ EV ให้นักศึกษาได้เรียนรู้ |
| **อัตราส่วนลด** | การไฟฟ้าคิดอัตราค่าไฟฟ้าตามช่วงเวลา On Peak และ Off Peak ดังนี้   1. On Peak 4.1839 บาท 2. Off Peak 2.6037 บาท   บริษัทคิดราคาต่ำกว่าการไฟฟ้าเรียกเก็บในแต่ละช่วงร้อยละ 20 ดังนี้   1. On Peak 3.3471 บาท 2. Off Peak 2.0803 บาท   ราคานี้ยังไม่รวมภาษีมูลค่าเพิ่ม |
| **รับประกัน** | ตลอดอายุสัญญาบริษัทจะทำหน้าที่ดูแลรักษาระบบการผลิตไฟฟ้าให้สามารถจ่ายกระแสไฟฟ้าให้มหาวิทยาลัยใช้งานได้อย่างต่อเนื่อง ไม่ติดขัด ถ้าอุปกรณ์ที่ใช้งานชำรุด เสียหาย บริษัทจะทำการเปลี่ยนให้เป็นของใหม่ให้โดยไม่ต้องรอการซ่อมแซม ไม่ต้องรอให้สินค้าหมดประกันแล้วค่อยมาเปลี่ยน บริษัทรับประกันว่ามหาวิทยาลัยจะได้รับบริการที่ดีที่สุดตลอดเวลา |
| **อายุสัญญา** | เมื่อครบสัญญา 20 ปีแล้ว อุปกรณ์การผลิตกระแสไฟฟ้าทั้งหมดจะยกให้เป็นกรรมสิทธิ์ของมหาวิทยาลัยที่จะบริหารจัดการทุกอย่างได้ด้วยตนเอง  คำแนะนำของบริษัทคือ เมื่อมหาวิทยาลัยเป็นผู้ดูแลระบบเอง มหาวิทยาลัยต้องมีเจ้าหน้าที่ดูแลระบบการผลิตกระแสไฟฟ้า ต้องมีการจัดหาเงินงบประมาณมาซ่อมบำรุง เพราะอุปกรณ์ไฟฟ้าที่ผ่านการใช้งานมานานย่อมชำรุด เสื่อมสภาพไปตามกาลเวลา พิจารณาจากขนาดกำลังการผลิตที่มากกว่า 4 เมกกะวัตต์ และค่าเงินในอนาคตอีก 20 ปีข้างหน้าที่จะด้อยค่าไปตามอัตราเงินเฟ้อในแต่ละปี อุปกรณ์ที่ต้องเปลี่ยนจะมีมูลค่าไม่น้อยไปกว่าราคาในปัจจุบันที่บริษัทลงทุนไปกว่าหนึ่งร้อยล้านบาท และไม่มีการรับประกันว่ามหาวิทยาลัยจะได้รับการอนุมัติเงินงบประมาณให้เปลี่ยนอุปกรณ์ได้หรือไม่ ซึ่งจะทำให้การใช้ไฟฟ้าของมหาวิทยาลัยมีความเสี่ยงที่จะติดขัดได้ ดังนั้นการให้บริษัทดูแลต่อไปจะทำให้มหาวิทยาลัยได้ใช้ไฟฟ้าที่มีราคาเหมาะสม ต่อไป และไม่มีภาระการขอเงินงบประมาณด้วย |
| **NPV ที่ 20 ปี** | ประมาณ 200,000,000.00 บาท (สองร้อยล้านบาท) |